**Ministru kabineta rīkojuma projekta „Par valstij piederošā nekustamā īpašuma „Ceļš Vidzemes šoseja-Lauciņi” Launkalnes pagastā, Smiltenes novadā, nodošanu Smiltenes novada pašvaldības īpašumā”**

 **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Publiskas personas mantas atsavināšanas likuma 42.panta pirmā daļa un 43.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta rīkojuma projekts „Par valstij piederošā nekustamā īpašuma „Ceļš Vidzemes šoseja-Lauciņi”, Launkalnes pagastā, Smiltenes novadā, nodošanu Smiltenes novada pašvaldības īpašumā” (turpmāk – rīkojuma projekts) sagatavots, ņemot vērā Smiltenes novada domes 2014.gada 30.decembra lēmumu (prot. Nr.22, 16.§. 10.p.) „Par piekrišanu pārņemt pašvaldības īpašumā valsts autoceļa posma V252 Smiltene-Rauziņa km 7,28-10,14 (kadastra Nr.94700080072)” un Smiltenes novada domes 2015.gada 29.aprīļa lēmumu (prot. Nr.7, 26.§. 2.1.p.) “Par nekustamā īpašuma “V252”, Launkalnes pagastā sadalīšanu”, kā arī saskaņā ar Publiskas personas mantas atsavināšanas likuma 42.panta pirmo daļu un 43.pantu.  Rīkojuma projekts paredz nodot bez atlīdzības Smiltenes novada pašvaldības īpašumā valstij piederošo nekustamo īpašumu „Ceļš Vidzemes šoseja-Lauciņi” (nekustamā īpašuma kadastra Nr. 9470 008 0068) – zemes vienību 4,28 ha platībā (zemes vienības kadastra apzīmējums 9470 008 0072) un uz tās izbūvēto komplekso inženierbūvi (kadastra apzīmējums 9470 008 0072 001) – valsts vietējā autoceļa V252 „Smiltene-Rauziņa” posmu 7,28.-10,14.km – Launkalnes pagastā, Smiltenes novadā, bez iepriekšējas īpašuma tiesību nostiprināšanas zemesgrāmatā uz valsts vārda. Minētā nekustamā īpašuma piederība valstij ir konstatējama atbilstoši likuma „Par autoceļiem” 4.panta pirmajā daļā noteiktajam, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, un uz šā likuma pamata izdoto Ministru kabineta 2009.gada 29.septembra noteikumu Nr.1104 “Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem” 3.pielikumā “Vietējie autoceļi” norādītajam par valsts autoceļa V252 “Smiltene-Rauziņa” iekļaušanu valsts vietējo autoceļu sarakstā. Saskaņā ar Civillikuma 1477.pantu, kas nosaka, ka lietu tiesības, kas pastāv uz likuma, ir spēkā arī bez ierakstīšanas zemesgrāmatā, rīkojuma projektā minētā nekustamā īpašuma atsavināšana ir pieļaujama Publiskas personas mantas atsavināšanas likuma 42.panta kārtībā, ievērojot faktu, ka nekustamais īpašums atzīstams par šajā likumā minēto publiskas personas mantu. Atbilstoši Civillikuma 968.pantam rīkojuma projektā minētā kompleksā inženierbūve ir atzīstama par šajā rīkojuma projektā minētās zemes vienības daļu. Šie objekti, kopumā veidojot vienu veselumu, nododami Smiltenes novada pašvaldībai kā vienots, atsevišķs, nedalāms nekustamais īpašums.Smiltenes novada dome ar iepriekš minēto 2014.gada 30.decembra lēmumu (prot. Nr.22, 16.§. 10.p.) un 2015.gada 29.aprīļa lēmumu (prot. Nr.7, 26.§. 2.1.p.) ir izteikusi piekrišanu pārņemt īpašumā rīkojuma projektā minēto nekustamo īpašumu bezatlīdzības kārtībā. Valsts akciju sabiedrības „Latvijas Valsts ceļi” 2015.gada 27.jūlija izziņa Nr. 4.9/3133, kas sagatavota saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 101.panta pirmās daļas 2.punktu un 13.panta pirmās daļas 6.punktu, apliecina, ka rīkojuma projektā norādītā zemes vienība (zemes vienības kadastra apzīmējums 9470 008 0072) ir apbūvēta un uz tās atrodas Satiksmes ministrijas Valsts autoceļu fonda bilancē esoša kompleksa inženierbūve - valsts vietējā autoceļa V252 „Smiltene-Rauziņa" posms 7,28.–10,14. km - kura saskaņā ar deleģēšanas līgumu ir nodota valsts akciju sabiedrības „Latvijas Valsts ceļi” pārvaldījumā. Minētās būves īpašuma tiesības nav nostiprinātas zemesgrāmatā uz valsts vārda. Saskaņā ar Nekustamā īpašuma valsts kadastra likuma 15. panta 3. un 4. punktu minētās inženierbūves nodošanai pašvaldībai un reģistrācijai zemesgrāmatā šī būve kā nekustamā īpašuma objekts ir reģistrēta Nekustamā īpašuma valsts kadastra informācijas sistēmā ar kadastra apzīmējumu 9470 008 0072 001. Smiltenes novada pašvaldība, pārņemot īpašumā minēto valsts autoceļa posmu, varēs Smiltenes novada pašvaldības teritorijā esošā autoceļu uzturēšanā un būvniecības plānošanā piesaistīt tam nepieciešamo finansējumu, tai skaitā normatīvajos aktos noteiktajā kārtībā no valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” līdzekļiem, nepieprasot papildu līdzekļus no valsts budžeta.Nekustamā īpašuma nodošana Smiltenes novada pašvaldībai nodrošinās pašvaldības tiesības ieguldīt pašvaldības budžeta līdzekļus pašvaldības autoceļu uzturēšanā, veicinot pašvaldības autonomās funkcijas izpildi pamatojoties uz likuma „Par pašvaldībām” 15.panta pirmās daļas 2.punktu – gādāt par savas administratīvās teritorijas labiekārtošanu un sanitāro tīrību. Rīkojuma projekta mērķis ir atļaut Satiksmes ministrijai nodot bez atlīdzības Smiltenes novada pašvaldības īpašumā valstij piederošo un rīkojuma projektā minēto nekustamo īpašumu.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas | Satiksmes ministrija, valsts akciju sabiedrība „Latvijas Valsts ceļi” un Smiltenes novada pašvaldība. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības administratīvās teritorijas iedzīvotāji un komersanti. |
| 2. | Tiesiskā regulējuma ietekme uz tautsaimniecību un administratīvo slogu | Mikro līmenī tiek ietekmēta uzņēmējdarbības vide. Pašvaldības un to iestāžu darbiniekiem, kā arī pašvaldības institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017** | **2018** | **2019** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |  0 |  0 |  0 |  0 |  0 |
| 2.1. valsts pamatbudžets |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: |  0 |  0 |  0 |  0 |  0 |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nekustamā īpašuma nodošana tiks organizēta esošā valsts akciju sabiedrības “Latvijas valsts ceļi” budžeta ietvaros un izdevumi tiks segti no valsts budžeta programmas 23.00.00 “Valsts autoceļu fonds” apakšprogrammas 23.06.00 “Valsts autoceļu pārvaldīšana, uzturēšana un atjaunošana” paredzētajiem līdzekļiem. Papildus izdevumi no valsts budžeta netiek plānoti.Smiltenes novada pašvaldībai, pārņemot īpašumā minēto valsts autoceļu, saskaņā ar Ministru kabineta 2008.gada 11.marta noteikumos Nr.173 „Valsts pamatbudžeta valsts autoceļu fonda programmai piešķirto līdzekļu izlietošanas kārtība” 1.pielikumu piešķirtais valsts pamatbudžeta programmas „Valsts autoceļu fonds” apakšprogrammas „Mērķdotācija pašvaldību autoceļiem (ielām)” apmērs Smiltenes novada pašvaldībai paliek nemainīgs un papildus līdzekļi no valsts budžeta netiek piešķirti.Smiltenes novada pašvaldība tās teritorijā esošo autoceļu uzturēšanā un būvniecības plānošanā turpinās izmantot tiem pašvaldības budžetā pieejamo finansējumu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Grozījumi Ministru kabineta 2009.gada 29.septembra noteikumos Nr.1104 „Noteikumi par valsts autoceļu un valsts autoceļu maršrutā ietverto pašvaldībām piederošo autoceļu posmu sarakstiem”. Noteikumu grozījumu projekts tiks sagatavots pēc attiecīgā autoceļa posma nodošanas Smiltenes novada pašvaldības īpašumā. |
| 2. | Atbildīgā institūcija | Satiksmes ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Smiltenes novada pašvaldība un valsts akciju sabiedrība „Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija. | Nav |

Anotācijas V un VI sadaļa – rīkojuma projekts šīs jomas neskar.

Satiksmes ministrs U.Augulis

Vīza: Valsts sekretārs K.Ozoliņš

12.04.2016. 14:00

1271

Siliņa, 67028031

sandra.silina@sam.gov.lv